इंदौर. यूनिवर्सिटी ऑडिटोरियम में जारी सानंद समूह की मराठी नाट्य प्रतियोगिता में बुधवार की शाम नाटक कोर्ट मार्शल का मंचन हुआ। ये नाटक स्वदेश दीपक के लिखे मूल हिन्दी नाटक का मराठी अनुवाद है। इसे नटरंग उत्सव के कलाकारों ने पंकज वागले के निर्देशन में पेश किया। पंकज वागले ने इसमें मुख्य भूमिका भी निभाई और साथ ही इस कोर्टरूम ड्रामा को नीरस होने से भी बचाए रखा। प्रतियोगिता में ये पहला मौका है जब हिन्दी नाटक का मराठी रूपांतरण प्रस्तुत किया।